“Yulduzli janglar” filmidagi yorug‘lik qilichi 180 ming dollarga sotildi

“Yulduzli janglar: sitxlar qasosi” filmi qahramoni Enakin Skayuokerning yorug‘lik qilichi Londondagi Prop Store auksion uyi tomonidan 135,3 ming funt sterlingga (180 ming dollar) sotildi.
Enakin Skayuoker “Yulduzli janglar” filmining bosh qahramonlaridan biri bo‘lib, qora kuchlar tomonga o‘tgach Dart Veyder nomini olgan. Film syujyetiga ko‘ra, ushbu qilich Skayuokerning qora kuchlar tomonga o‘tishidan keyin yo‘qolib qolgan.
Auktsionda qilichdan tashqari filmdagi yana bir rekvizit –  Xan Solo kurtkasi ham sotuvga qo‘yilgan. Auktsion uyining baholashicha, uning qiymati 500 ming funt sterlingdan 1 mln funt sterlinggachani (664 ming-1,3 mln dollar) tashkil qiladi.